AlexejDobrolubov/national_council_slovak_2010 huggingface dataset:
30. schôdza NR SR - 2.deň - B. popoludni
Dátum: 2025-02-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

38. Zabudli ste upozorniť aj PS-ko ako predtým, ktorí boli kľudní. Povedal si krásnu vetu, krásnu. Byrokratický úchylák to písal. Ale pre mňa to písal človek, ktorý to musel písať. Jednoducho človek, ktorému povedali "toto ty tu napíšeš", a on, chudák, to musel napísať. Povedal si, že toto je šialenstvo a chaos a že ničia firmy. Ale im je to jedno. Veď počas tvojho vystúpenia, tam to pán minister zíval, chodil, on to má na saláme. Jemu je to jedno, aký prílepok mu tam dal Zahorčák. A pán Zahorčák, vyzval si ho niekoľkokrát, aby prišiel a povedal, o čom to je. No vieš, ako to bolo totižto? Oni na klube mali tú seansu pri koňaku, vypili fľašu koňaku, potočili si ju, vyšlo to na Zahorčáka, no a chudák Zahorčák to musel ísť predložiť. To nebolo o tom, že Zahorčák sa tomu rozumie. Naozaj toto je to, čo oni robia. A slovenské firmy, slovenskí podnikatelia? Oni, im na tom nezáleží. Oni majú na saláme podnikateľov. Veď keď pôjdu na ten východ k tomu Putinovi, tak Robo s Putinom urobia niečo veľmi zaujímavé a možno, možno dostaneme od Putina ropu zadarmo. To bude to, čo dostanú podnikatelia. To bol žart. Strašné! Naozaj to, čo predvádzate, vládna koalícia, je neskutočné. Vy tu prídete na toto hlasovanie, celý čas tu nie ste ani jeden z vás, potom sem prídete, mladé, krásne poslankyne SMER-u sa oprú, zahlasujú. Nevedia, za čo zahlasujú, ale zahlasujú, lebo je to dôležité, Robo povedal. A je to tak. Je to tak. No a krásny príklad je pán minister dopravy, ktorý naozaj, ten tu zíval, celý čas zíval, tam bol vyvalený, on to, jemu je to jedno. Robo povedal, tento prílepok... (Prerušenie vystúpenia časomerom.)
30. schôdza NR SR - 2.deň - B. popoludni
Dátum: 2025-02-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

20. Keďže to zaznelo v rozprave, pán Gašpar, v prvom rade treba upozorňovať na tajnom rokovaní vlády ministrov, ktorí si tu na mobilných telefónoch robili, čo chceli. Vy ste asi veštec, keď vidíte, čo človek robí s telefónom. Ale však to ste vy. No, musím povedať, že tvoje vystúpenie malo naozaj také veľmi pekné pre mňa vety a prvá bola, že mala byť riadna schôdza. No mala byť riadna schôdza, ale ani, ani obyčajnú schôdzu nevedia riadiť. A máme tu troch predsedov vedúcich, teda podpredsedov parlamentu, ktorí riadia schôdzu a riadia ju spôsobom takým, ako vidíme všetci. Riadia si ju tak, ako oni chcú, a oni sú tí bohovia, ktorí rozprávajú, čo sa tu môže a čo nemôže. Rokovací poriadok pre nich je absolútne nula. To oni robia, ako oni chcú. Povedal si, že vládnete cez bočné ťahy. To bolo tak pekné. Cez bočné ťahy. Oni priamo nevedia robiť nič, všetko musia utajiť, všetko musia dať do skráteného legislatívneho konania. A to, čo si povedal, že koľko legislatívnych konaní táto vládna koalícia urobila, to je hanba! Susko by ich tak prefackal tou mokrou Ficovou rukou, pretože Susko sa skoro zbláznil, keď my sme mali skrátené legislatívne konania. Veď to bolo, to bolo úžasné. Hovoril si o odbornosti, no a ja ti musím povedať, že minister Ráž ťa ani nepočúval. Minister Ráž sa tam bavil s Glückom, teraz sa tam baví s Richterom. Oni to majú na saláme, oni to majú dopredu dané a ak Boh dá a pomôže im ten birmovaný Boh, ktorého ateista Fico uznáva v poslednom čase, tak možno ich bude 76. Povedal si, že vaša pravá ruka nevie, čo robí vaša ľavá ruka. To nie je pravda. Ich pravá ruka nevie, čo robí ich pravá ruka. Oni neve... (Prerušenie vystúpenia časomerom.)
30. schôdza NR SR - 2.deň - A. dopoludnia
Dátum: 2025-02-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

58. No, nemáte tu Kalivodu a Barteka, takže celý HLAS bude za vami stáť. Všetci budú za vami stáť. To, čo ste povedali, je niečo unikátne a o nás rozprávate, že nám to píše umelá inteligencia, no vám toto napísala neuvedomelá inteligencia. Prečítali ste to takým spôsobom, že naozaj to mohlo zaujať len pána ministra. Bolo to také, tieto noty musíš prečítať a keď ich prečítaš, tak všetci v sále pochopia, že vlastne ako to je. A toto ste vy. Toto ste vy, celá vaša koaličná skupinka, ktorá dostane noty, posadia sa tu dvaja-traja, naložia, ako sme to všetko zle urobili, a potom vystúpite vy, neuvedomelá inteligencia vám napíše tento pamflet, čo ste tu prečítali, a my budeme hlasovať, ako vy chcete. Je mi ľúto naozaj Slovenska, pretože aj teraz nám vládne niekto, kto nerozumie, kto tomu nerozumie. Aj to, čo sa tu deje v parlamente, my tu nemáme predsedu. Na ministerstvách sú ľudia, ktorí nemajú s odbornosťou nič spoločné. Dosadzovaní sú všade, všade sú dosadzovaní kamaráti, priatelia, rodinní príslušníci, straníci a takto sa to tu deje. Toto je to. Je mi to veľmi ľúto a Slovensko stráda. Už včera ste počuli, včera ste počuli, že budú ľudia, chorí ľudia naozaj strácať, chorí ľudia budú prichádzať o príplatky, o lieky. A toto ste spôsobili vy. Ale vaša mantra? Zabudli ste tam v tej správe neuvedomelej, čo ste tu prečítali, povedať, že a za toto všetko sú zodpovední Heger, Matovič, potom ešte aj Soros, potom ešte aj médiá strašne zlé a už aj Šimečka . Už aj Šimečka je za to zodpovedný. A ten Dvořák najviac, lebo to vyveštila Vaľová.
30. schôdza NR SR - 1.deň - B. popoludni
Dátum: 2025-02-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

93. No ja neviem, či ťa počúvali všetci pozorne, ale v prvom, teda keď sme mali skrátené legislatívne k tomuto, tak sme tu počuli o tom, ako sme to všetko dovrzali, Marek, ako my sme zodpovední za to, že vlastne oni tu majú ten galimatiáš, oni neschopáci, to je ich mantra, oni namiesto toho, aby naozaj aspoň trošku si priznali vinu, tak za všetko je zodpovedný Soros, médiá a Gruzínci na protestoch. Toto je, toto je ich mantra, ktorú budú stále hádzať a to majú nacvičené od svojich politrukov, politických propagandistov. Ale musím povedať, Marek, že toto ste mali, kolegovia, počúvať, Mareka. Som na teba hrdý, Marek, že takto rozprávaš. Som na teba veľmi hrdý, Marek, že ty sa konečne tomu rozumieš, že ty sa tomu rozumieš. Ty by si mohol tu toľko ľudí naučiť tomu, keby tí ľudia chceli a nepracovali pre záujmové skupiny. Fakt si bol výborný, Marek, ďakujem.
23. schôdza NR SR - 12.deň - B. popoludní
Dátum: 2024-12-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

61. Ďakujem veľmi pekne. Michal, určite budeš počúvať ako, aké nezmysly teda splietaš, že si primitív, že rozprávaš primitivizmy a že všetci podporujú ministra, ktorý venoval celý svoj život ministerský tomu, aby naozaj rokoval. On vo dne v noci rokuje, ale predsa len tí chudáci lekári pôjdu do basy. Ja som dostal neskutočné množstvo správ, tak ako si aj ty prečítal, naozaj od lekárov, od ľudí, ktorí povedali, že toto nemá obdobu v dejinách Slovenska, čo robia s nimi táto koalícia Smerohlas a SNS. Ale mne sa strašne páčila jedna veľmi pekná reakcia. Napísal mi Ivan: „Jožo, ja sa nebojím. Keď pôjdu do basy iní lekári, budú nás operovať Raši s Kotlárom. A keďže Kotlár zareže, choroba nebude, tak ako pandémia." To je katastrofa, to je katastrofa, že naozaj dvaja lekári ako je Raši, ale máme ich tu viacej, namiesto toho, aby sa zastali svojich kolegov, aby povedali, to, čo robia milí kolegovia naši v koalícii, je zlé. To, čo robí pán minister Šaško, to musí robiť, no tak ja, ja ho napríklad aj ľutujem, on je naozaj dobrý biznismen, veď banky určite má preskúmané, ale on jednoducho robí to, čo chce Fico, a to, čo chce koalícia. Ja sa mu čudujem, že išiel ministrovať, pretože naozaj minister zdravotníctva by sa mal zastávať zdravotníkov. Takže nebojte sa, budú nás operovať Kotlár a Raši.
3.schôdza NR SR - 3.deň - B.popoludní
Dátum: 2023-11-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

209. Ďakujem pekne, pán podpredseda. Je naozaj krásne vidieť, ako za sebou idú k tomu kecpultu Rómovia. Teraz ďalej alebo teda nasledujúcou Rómkou alebo teda človekom bude Anežka Škopová, ďalšia Rómka. Ja som iba rád, že Národná rada má v tomto volebnom období až šiestich Rómov, historicky najviac. Zároveň je ešte krajšie, keď tu nemusí byť partia z Republiky alebo z ĽSNS, kde sme ich vyprášili a na to môžme byť hrdí. Jak kolegovia z PS, tak aj my za hnutie Slovensko. A ja som iba rád, tak ako hnutie Slovensko od začiatku svojho vzniku deklaruje vlastne ako prioritu riešenie témy, ktorá sa týka Rómov, tak aj v PS-ku, verím tomu, že to myslia a majú rovnakú optiku na túto menšinu. Ja som veľmi rád naozaj, že jak PS-ko, tak aj my sme súčasťou tohto parlamentu, na druhej strane nám určite nebudú chýbať nejaké rasistické, diskriminačné výlevy takého Milana Mazureka, ktorý nemal ostych v minulom volebnom období mi tu nadávať do cigáňov. A, Vilo, ešte raz ti veľmi pekne ďakujem za tvoj príspevok, si inšpiratívny človek, poznám tvoj príbeh a určite máš čo ponúknuť tejto spoločnosti. Ešte raz veľmi pekne ďakujem. (Potlesk.)
3.schôdza NR SR - 3.deň - B.popoludní
Dátum: 2023-11-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

143. Ďakujem pekne, pán predseda, za slovo. Lukáš, ďakujem ti za tvoj príspevok, krst ohňom máš za sebou. A ja sa dotknem tej pasáže, kde si hovoril o obnove hradov a zámkov a že Rómovia pracujú pri tejto príležitosti alebo teda pracujú pri tej obnove hradov a zámkov. A vláda dnes vlastne ústami Roberta Fica hovorí, že sú prístupní legálnej migrácii, teda dovozu zamestnancov. Namiesto toho, aby sme zamestnávali naozaj tu občanov Slovenskej republiky, nezamestnaných, tak my budeme voziť vlastne z iných krajín ľudí, ktorí by tu mali pracovať. A my tu máme naozaj dostatok pracovnej sily či z rómskej komunity, ktorí, bohužiaľ, iba takto príležitostne cez nejaké sezónne práce pri obnove hradov a zámkov môžu pracovať, ale viem si predstaviť, že títo ľudia by boli uplatnení aj na linkách alebo teda v automobilovom priemysle, presne tak, ako sme to robili napríklad my ešte pred tým, než som vstúpil do parlamentu, kedy sa nám podarilo počas roka zamestnať viac ako 750 Rómov. Častokrát to boli ľudia, ktorí boli 10, 15, 20 rokov na úrade práce, bez žiadnych pracovných skúseností, dnes sú z nich naozaj ľudia, ktorí tu platia dane a odvody, ich deti chodia do školy, presťahovali sa a integrovali sa. Toto je aj návod možno pre túto vládu, aby keď v programovom vyhlásení vlády má časť o tom, že chce týchto ľudí, teda z rómskej komunity doviesť na pracovný trh, tak vedel by som im odovzdať aj moje skúsenosti. Nie to, čo dnes napríklad Robert Fico hovorí, že sú pripravení možno aj meniť legislatívu k tomu, aby sa doviezli sem zamestnanci, ale z iných krajín.
3. schôdza NR SR - 2.deň - A. dopoludnia
Dátum: 2023-11-15
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

48. Ďakujem za slovo, pán predsedajúci. Ďakujem veľmi pekne za všetky faktické poznámky, ktoré boli vecné. Ďakujem naozaj a ja by som sa chcel vyjadriť už len k hanbe novinárskej obce pánovi Migaľovi, ktorý tu sprosto si navymýšľal. To nebola jediná vec, ktorú od neho sme dostali. Počas kampane účelovo zostrihával videá na moju adresu, na adresu môjho otca, na adresu Igora Matoviča a teraz sme svedkami toho, že tu príde, napľuje do mikrofónov a odíde. Toto je hrdina? Toto je hrdina? Budem rád, keď sa s ním budem konfrontovať osobne a vysvetlíme si tieto veci. Odmietame akúkoľvek korupciu z našej strany. Polícia dodnes nepotvrdila korupciu z našej strany, ktorá sa mala týkať týchto päťsto eur. Naopak, strana HLAS nasľubovala dôchodcom 640-eurové dôchodky, vďaka ktorým sú dnes súčasťou vlády. Toto je obrovský podvod, toto je korupcia! Toto je korupcia. Navyše ich idete aj okradnúť. Pán Migaľ je najväčšou hanbou novinárskej obce! Jeho práca pred tým, než bol poslancom Národnej rady, iba vystihovala to, akým človekom je dnes. Neobjektívny novinár, účelový a tendenčný proti Igorovi Matovičovi a proti mne.
3. schôdza NR SR - 1.deň - B. popoludní
Dátum: 2023-11-14
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

151. Ďakujem pekne, pán podpredseda. Tomáš, ďakujem ti veľmi pekne a chcem veriť naozaj tvojim slovám a že výstavba kanalizácie a vodovodu v rómskych komunitách pre teba bude prioritou. A ja ti chcem dať slovo, že pri každej jednej legislatíve, ktorá sa má dotknúť výstavby vodovodu alebo kanalizácie v rómskych komunitách, máš podporu minimálne štyroch hlasov za platformu Pačivale Roma z hnutia SLOVENSKO, ak nie možno celého hnutia SLOVENSKO. Ešte raz, ďakujem ti pekne, že to máš ako prioritu a máš našu podporu.
3. schôdza NR SR - 1.deň - B. popoludní
Dátum: 2023-11-14
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

113. Ďakujem veľmi pekne, pán predseda, za slovo. Som rád, že Tomáš Taraba, myslím, že ako jediný minister dnes vystúpil k tomuto bodu. Bohužiaľ, môžem iba podotknúť, že nevystupoval ku svojej stati z programového vyhlásenia vlády, ktorá sa mala týkať životného prostredia, ale ja chcem oceniť hlavne slová Tomáša Tarabu, ktorý myslím si, že má asi tie najambicióznejšie plány v tejto vláde, kedy povedal, že chce vybudovať kanalizáciu a vodovod vo všetkých obciach na Slovensku, kde dnes nie je. A ja ho naozaj za to chcem pochváliť a chcem veriť jeho slovám, že tomu tak aj bude. Mrzí ma, že sa nedotkol práve tejto témy, mrzí ma, že nehovoril konkrétne o PVV-čku, ale skôr to bolo také politické vyjadrenie. Zároveň ale takisto treba povedať, že zatiaľ je to jediný minister, ktorý dnes vystúpil k programovému vyhláseniu vlády alebo teda sa zapojil do rozpravy, kde môžeme na neho fakticky aj reagovať. Chcem veriť naozaj, pán minister, že vybudujete vo všetkých obciach, tak ako ste to sľúbili, kanalizáciu a vodu a budete chcieť dobudovať kanalizáciu aj vod... a vodu aj v rómskych komunitách. Financie na to sú a ja naozaj ešte raz poviem, chcem veriť vašim slovám. Moju podporu v tomto budete určite mať. Ďakujem.
9. schôdza NR SR - 11. deň - A. dopoludnia
Dátum: 2024-02-16
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

147. Ďakujem veľmi pekne za slovo a aj ďakujem kolegovi Vančovi, že takto podrobne uviedol tento náš návrh zákona. Myslím si, že je naozaj už hádam všetkým jasné, že taká veľká koncentrovaná moc v rukách jednej osoby vyvoláva také dopady, ktoré nie sú akceptovateľné v právnom štáte, obzvlášť keď je to v súvislosti s trestnými konaniami. A ja sa aj tak pýtam, že v podstate prečo by malo generálnemu prokurátorovi prekážať, že jeho rozhodnutia by boli preskúmateľné. Ak je presvedčený o tom, že ich robí správne, tak potom sa nemá prečo súdneho preskúmania báť. Ďakujem.
9. schôdza NR SR - 11. deň - A. dopoludnia
Dátum: 2024-02-16
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

63. Ďakujem za slovo a ďakujem, Vladi, že zdieľaš aj tie príbehy, ktoré ti ľudia píšu, určite ich je naozaj mnoho. Ja sama mám teda dcéru, ktorá má šesť rokov teraz, mala minulý týždeň šesť rokov a naozaj si neviem predstaviť, že by mala ísť sama do nemocnice. Ja si ani neviem predstaviť, ako by som jej to vôbec vysvetlila, prečo tam nemôžem byť s ňou. Že normálne to, tá predstava je pre mňa taká hrozná, že, že ja neviem, ako je možné, že toto vôbec dopúšťame, že stále, stále sa to na Slovensku deje. A verím, že teda sa pohneme naozaj dopredu a nebudeme toto deťom a ich rodičom spôsobovať. A chcela som ešte, čo som zabudla predtým spomenúť, že veľmi oceňujem aj to, že tvoj návrh myslí na rôzne situácie rodín a že teda je tam aj zabezpečený ten prístup pre osobu určenú zákonným zástupcom, to je, myslím, že veľmi dôležité, pretože naozaj rodiny na Slovensku sa nachádzajú vo veľmi rôznorodých situáciách a toto pokrýva naozaj všetky. Ďakujem veľmi pekne.
9. schôdza NR SR - 11. deň - A. dopoludnia
Dátum: 2024-02-16
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

51. Ďakujem veľmi pekne za slovo. Pani Marcinková, ďakujem, že sa tak dlhodobo venuješ naozaj tejto dôležitej téme. My sme tu v tomto pléne počúvali naozaj veľa aj o ľudských právach aj v súvislosti s tým, že sa tu spomínali prípady, kedy nebol zabezpečený prístup k rodine ľuďom vo väzení a podobne. Takže tú citlivosť na nezabezpečený prístup k rodine by som tak vnímala, že asi tu ľudia majú, tak verím, že sa to odrazí aj na hlasovaní o tomto návrhu zákona. Veľa, áno, v súvislosti s týmto tvojím návrhom počúvame rôzne výhovorky, ako sa to nedá. No ja by som bola rada, keby sme sa už konečne prestali vyhovárať na to, čo sa nedá, a skúsili veci robiť tak, aby naozaj zlepšili situáciu a obzvlášť, keď sa to týka detí. Ja už na záver asi len poviem, že ja som, našťastie, teda nemusela so svojou dcérou zažívať ešte situáciu, kedy by sme sa dostali do nemocnice, ale úplne mám úzkostný stav, len keď si to predstavím, že by tam mala byť bezo mňa, a neviem si predstaviť, aké to musí byť ťažké aj pre deti, aj pre rodičov. Tak poďme naozaj spraviť niečo, aby to žiadne dieťa nemuselo zažívať. Ďakujem veľmi pekne.
9. schôdza NR SR - 4.deň - B. popoludní
Dátum: 2024-02-06
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

119. Ďakujem veľmi pekne za slovo aj za všetky faktické poznámky. A ešte sa krátko vrátim teda k tej legisvakačnej dobe, čo ste sa viacerí vyjadrovali práve k tomu problému teda, že tu budeme mať v podstate okamžitú účinnosť tejto novely Trestného zákona. A človek by sa tak aj pýtal, že či to proste naozaj predkladateľovi ako ministrovi spravodlivosti nevadí, že to bude mať zásadné dopady na tie tisíce prípadov a že či to bude realizovateľné. No jemu to asi je úplne zjavne jedno, že to spôsobí problémy a idú heslom po nás potopa , pretože je potrebné teda naozaj zabezpečiť tú beztrestnosť. A to je cieľ číslo jedna a je jedno, že popritom tu naozaj, ako ste viacerí spomínali, bude, budú to dopady na životy bežných ľudí, na proste situácie, keď sa tu znásobia krádeže, dôchodky napríklad, a zostanú hlavne nepotrestateľné, pretože naozaj tá doba bude tak krátka, že to bude možné za tie tri roky stihnúť povyšetrovať a aj obžalovať alebo obviniť niekoho. A to je, to je zásadný problém. Ale zjavne im to neprekáža, pretože tá ich priorita prevalcuje všetko. Zabezpečiť beztrestnosť svojim ľuďom, túto amnestiu, ktorú prináša táto novela Trestného zákona. A to, že to ublíži mnohým ďalším ľuďom, že tu zostanú nevyšetrené trestné činy, že nebudú mať nárok na náhradu škody, to im je zjavne jedno. Normálne im je to jedno. A ja už fakt som dnes nejaká nahnevaná, ale proste mňa to hnevá, naozaj ma to hnevá, že vám to je jedno. A proste potrebujú to aj tí vaši voliči a voličky počuť a oni počúvajú. A ukazuje sa to aj na prieskumoch verejnej mienky, ktorá ukazuje, že teda ani vaši voliči a voličky s tým nesúhlasia. Ďakujem.
9. schôdza NR SR - 4.deň - B. popoludní
Dátum: 2024-02-06
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

50. Ďakujem veľmi pekne za slovo, pán predsedajúci. Ako už naznačila aj kolegyňa Števulová, pán minister vnútra má taký vlažný vzťah k faktom, tak možno k tomu rozhodnutiu súdu, ktoré spomínal aktuálne, že zabudol tak poznamenať, že zároveň sú tu tri neodkladné opatrenia v prípade Mašina, Sabotu a Dunčka, kde teda ministerstvo vnútra dostalo aj platobné rozkazy a dopláca mzdy za porušenie zákona, za ktoré je zodpovedný minister vnútra, ktorým je pán minister Matúš Šutaj Eštok. Takže to je, to, to ale len aby sme si dotvorili celkový ten obraz. A pred chvíľou sme tu rozprávali o tom, že teda zjavne si táto koalícia mýli súdnu, exekutívnu a legislatívnu moc, a pán minister vnútra nám tu predviedol aj to, že si mýli aj úlohy politických strán v kontexte toho, že nie sú orgánmi činnými v trestnom konaní a my tu nemáme realizovať žiadne vyšetrovanie ani nevedieme súdne konania, ani nikoho neodsudzujeme. A ako kolegyňa Mesterová poznamenala, s jedným môžem teda naozaj súhlasiť, že súdy majú dokazovať vinu v trestnom konaní. A problém je v tom, že vy nechcete, aby tie súdy túto možnosť mali, a na tom je celá založená vaša novela Trestného zákona. Vy chcete vašim ľuďom zabezpečiť beztrestnosť a to tak, že sa tie prípady nikdy pred ten súd, kde má to dokazovanie viny prebiehať, nedostanú. To je ten problém. A to, čo ste tu teraz predviedli, tento váš, toto vaše vystúpenie, myslím si, že bolo skôr takým prejavom strachu z toho, že už aj medzi koalíciou sa nájdu poslanci a poslankyne, ktorí sa tak pýtajú, že či toto je naozaj to, čo sme sem prišli pre ľudí na Slovensku robiť. To ste nám tu ukázali. Ďakujem.
9. schôdza NR SR - 4.deň - B. popoludní
Dátum: 2024-02-06
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

10. Ďakujem veľmi pekne za slovo, pán predsedajúci. Ja som veľmi rada, že kolega poslanec Hargaš opäť vniesol tú tému európskeho štandardu, pretože to je jedna z mojich obľúbených v tejto rozprave pri novele Trestného zákona. Ja som teda opakovane na to poukazovala, že hoci sa koalícia na to neustále odvoláva, že sa približuje, teda celý tento zámer je len snahou o štandardizáciu našich trestnoprávnych úprav a priblíženie sa Európskej únii, či už minister spravodlivosti, ale aj tu sediaci minister vnútra, ale neboli schopní predložiť ten podklad, z ktorého táto ich argumentácia vychádza, čiže nejaké to porovnanie právnych úprav v Európe, a je úplne zrejmé prečo. Viacerí sme to tu spomínali v rozprave, poukazovali sme teda na úpravy v rôznych iných krajinách, rovnako aj ty si na to poukázal, že to jednoducho nesedí, nevychádza to. Táto ich argumentácia je postavená úplne na vode, proste nemajú nič, nemajú žiadne argumenty a presne ako si aj poznamenal, ani v dôvodovke si ich tu nenašiel, áno, lebo tam toho veľa tiež nenájdeme. A ja by som ešte dodala aj k tomu presne, ako si uviedol, že si pomýlili súdnu a exekutívnu moc, áno, pomýlili si ju ešte aj s legislatívnou, čiže súdnu s exekutívnou, s legislatívnou, pretože tieto prípady, o ktorých sme tu počúvali aj od poslanca Gašpara, majú byť predmetom súdnych konaní, nemá sa kvôli tomu meniť zákon, zabezpečovať takýmto spôsobom beztrestnosť, tak tie prezumpcie neviny, oni nemusia, že oni si nezabezpečujú, že nebudú si dokazovať nevinu, pretože trestnoprávne konanie je postavené na tom, že oni vlastne neumožnia orgánom činným v trestnom konaní dokazovať tú vinu. O to im ide. Ďakujem.
9. schôdza NR SR - 2.deň - B. popoludní
Dátum: 2024-02-01
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

74. Ďakujem veľmi pekne za slovo. Pán poslanec Dostál začal úvodom, ktorý poukazoval na tú absurdnú situáciu, že obvinený podpredseda parlamentu odovzdáva slovo obžalovanému spravodajcovi, a to naozaj dokonca nie je všetko. Tento obžalovaný spravodajca je teda spoluautorom pozmeňujúceho, rozsiahleho pozmeňujúceho návrhu, ktorý teda údajne pripravoval spoločne s ministerstvom spravodlivosti, a na tom ministerstve spravodlivosti na tomto návrhu pracuje obvinený advokát Para. Tento advokát, ktorý nám na ľudsko-právnom výbore prezentoval svoje postoje ako poradca premiéra. Tak to je, to je naozaj akože dokonalá absurdnosť celej tejto situácie. Pár slov k pozmeňujúcim návrhom. Úplne súhlasím s tým, že ten, táto novela Trestného zákona je absolútne neopraviteľná, preto my predkladáme pozmeňujúce návrhy, ktoré ju v podstate úplne rušia, vypúšťajú všetky ustanovenia. Ja teda som toho názoru, že aj tá transpozícia by mala ísť v riadnom legislatívnom konaní, čoho dôkazom je tiež aj ten pozmeňujúci návrh pána poslanca Gašpara, ktorý upravuje aj tie časti, ktoré sa týkajú transpozície, a my v tých našich návrhoch poukazujeme aj na problémy, závažné problémy, na ktoré akosi vláda Roberta Fica v tomto návrhu pozabudla, a dokonca napríklad oblasť rodovo podmieneného násilia. Včera sme sa na ľudskoprávnom výbore dozvedeli, že teda sa pripravuje ešte veľká rekodifikácia Trestného zákona, ale tam bude prebiehať odborná diskusia, ktorá bude trvať dva roky. Takže dva roky majú obete rodovo podmieneného násilia čakať, ale zabezpečiť beztrestnosť ľuďom blízkym Robertovi Ficovi je potrebné hneď v skrátenom legislatívnom konaní. To je úplne smutné. Naozaj.